Не менш зацікаўлена ў перадачы сакрэтаў свайго рамяства і Тамара Ігнацьеўна Крыварот. Яна — адзіны ў раёне майстар, хто займаецца ткацтвам. Быў час, калі ўменне ткаць было абавязковым для кожнай жанчыны, якая павінна была выходзіць замуж з тканым пасагам: з пасцеллю, ручнікамі, абрусамі. І сёння гэтыя рука-творныя рэчы запатрабаваныя ў грамадстве, але кожны можа іх вырабіць. Куды прасцей сучасным жанчынам падаецца вязанне, вышыўка, якімі цудоўна валодае Надзея Мартынаўна Літвіненка з Любу-шанскага дома культуры. Не адарваць вачэй было ад калекцыі тканых, вышытых і вязаных работ гэтых майстроў. Напэўна, хтосьці з наведвальнікаў у душы пашкадаваў, што закінуў свае пруткі, альбо наадварот, узяў на заметку колеравае вырашэнне ці цікавы ўзор.